སྒོ་འཕར་

སྒོ་འཕར་ཞེས་པ་ནི་སེམས་ཅན་རྣམས་ངན་སོང་དུ་མི་ལྷུང་བར་སྲུང་སྐྱོབ་བྱེད་པའི་ཆོས་ཀྱི་སྒོ་གླེགས་ལྟ་བུ་ཞིག་ལ་གོ་དགོས། ཁྱད་པར་དུ་རྙེད་པ་དང་བཀུར་སྟི་ལ་ཞེན་ཆགས་བྱེད་པ་ལ་བར་ཆད་བཟོ་མཁན་གྱི་སྐྱེས་བུ་དམ་པ་རྣམས་ལ་གོ་བ་ཡིན་ནོ། །
 ནང་དོན། 
"བདག་ནི་རྙེད་བཀུར་བསྟོད་གྲགས་སོགས་ལ་ཆགས་ཤིང་ཞེན་ནས་སྡུག་བསྔལ་གྱི་འབྱུང་གནས་སྤྱིར་སྲིད་པའི་འཆིང་བ་དང་ཁྱད་པར་སྡུག་བསྔལ་མི་བཟད་པས་འཆིང་བའི་ངན་སོང་གི་བཙོན་རར་འཇུག་པར་འདོད་པ་ལ་རྫོགས་པའི་སངས་རྒྱས་རྣམས་ཀྱིས་ནི་ནུས་མཐུ་ཆེན་པོས་བྱིན་གྱིས་བརླབས་པ་བཞིན་དུ་རྙེད་བཀུར་བསྟོད་གྲགས་སོགས་ཀྱི་གེགས་བྱས་ནས་སྡུག་བསྔལ་ཅན་གྱི་བཙོན་ཁང་དུ་མི་གཏོང་བའི་སྒོ་འཕར་རམ་སྒོ་གླེགས་ཉིད་དུ་གྱུར་པའི་དགྲ་བོ་བཀའ་དྲིན་ཅན་དགེ་བའི་བཤེས་གཉེན་ལྟ་བུ་དེ་དག་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཅེས་གསུངས་པས་ང་ཚོ་ནོར་དང་གཟི་བརྗིད། བསྟོད་པ། མིང་གྲགས་སོགས་ལ་ཞེན་ན་ངན་སོང་དུ་ལྷུང་ནས་སྡུག་བསྔལ་མྱོང་དགོས་ཀྱང་། སངས་རྒྱས་རྣམས་ཀྱིས་མཐུ་སྟོབས་ཆེན་པོས་འདི་འདྲའི་ཆོས་སྐུའི་དངོས་པོ་ལ་བར་ཆད་བཟོ་མཁན་གྱི་མི་རྣམས་ནི་ང་ཚོ་ངན་སོང་དུ་མི་ལྷུང་བར་སྲུང་སྐྱོབ་བྱེད་པའི་སྒོ་གླེགས་དང་འདྲ། དེ་དག་ནི་ང་ཚོའི་དགྲ་བོ་བཀའ་དྲིན་ཅན་དགེ་བའི་བཤེས་གཉེན་ལྟ་བུ་ཡིན་ནོ། །བྱང་ཆུབ་ཀྱི་ལམ་ལ་འགྲོ་བར་འདོད་པའི་སེམས་ཅན་རྣམས་"ཚེ་འདི་དོན་གཉེར་གྱི་འདམ་དུ་བྱིང་ཞིང་རྙེད་བཀུར་གྱི་ཞགས་པས་བཅིངས་པ་ལས་འགྲོལ་བར་བྱེད་པ་དེ་ལྟ་བུ་ལ་ཅིས་ཁྲོ་སྟེ། གྲོགས་དང་བཤེས་ཀྱི་དམ་པ་ཡིན་པའི་ཕྱིར་སྟེ་ནད་སེལ་བ་ལ་སྨན་པ་བཞིན་"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར་བཤེས་སམ་གཉེན་གྱི་ངོ་བོར་རྟོགས་དགོས་ཤིང་། ང་ཚོ་སངས་རྒྱས་ཀྱི་ལམ་ལ་འགྲོ་འདོད་ཀྱང་ཚེ་འདིའི་རྙེད་པ་བཀུར་སྟིའི་འདམ་དུ་བྱིང་ཞིང་དེའི་ཞགས་པས་བཅིངས་ཏེ་གྲོལ་མ་ཐུབ། དེ་ལས་གྲོལ་བར་བྱེད་མཁན་དགྲ་བོ་དེ་ལ་ཅིའི་ཕྱིར་ཁྲོ་དགོས། དེ་ནི་ང་ཚོའི་བཤེས་སམ་གཉེན་དམ་པ་སྟེ། ཇི་ལྟར་ནད་པ་ལ་སྨན་པས་སྨན་སྦྱིན་པ་བཞིན་དུ་ང་ཚོ་ལ་ཕན་པ་བྱེད་མཁན་ཁོ་ན་ཡིན་ནོ། །
 ཆོས་ཀྱི་རྒྱུ་མཚན། 
"རྙེད་པ་དང་བཀུར་སྟིའི་སྒོ་འཕར་ཕྱེས་པ་ལ་ཆགས་ཤིང་ཞེན་པ་ནི་ངན་སོང་དུ་འགྲོ་བའི་སྔ་ལྟས་ཡིན་པས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཞེས་གསུངས་པ་ལྟར་རྙེད་པ་དང་བཀུར་སྟི་ལ་ཞེན་ཆགས་བྱེད་པ་དེ་ངན་སོང་དུ་སྐྱེ་བའི་རྒྱུ་ཡིན་པས་དེ་ལ་བར་ཆད་བྱེད་མཁན་རྣམས་ནི་ཁོ་བོ་ཅག་ལ་ཕན་འདོགས་པའི་དྲིན་ཅན་ཡིན་ནོ། །
འདི་ལ་"བདག་ནི་སྡུག་སྔལ་གྱི་རྒྱུ་ལས་ལྡོག་པ་ངན་སོང་གི་སྒོ་གཅོད་པའི་སྒོ་གླེགས་ལྟ་བུར་གྱུར་པ་དེ་ལ་ནི་ཅིས་ཁྲོ་སྟེ་སངས་རྒྱས་ཀྱི་བྱིན་རླབས་ཁོ་ན་ཡིན་སྟེ་འདིས་བདག་ལ་དགེ་བའི་བཤེས་གཉེན་གྱི་བྱ་བ་བྱས་པའི་ཕྱིར་རོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པས་ང་ཚོ་སྡུག་བསྔལ་གྱི་རྒྱུ་ལས་ལྡོག་པར་བྱེད་ཅིང་ངན་སོང་དུ་མི་འགྲོ་བར་སྒོ་གླེགས་པ་བཞག་པ་ལྟར་ཡང་དག་པར་སྲུང་སྐྱོབ་བྱེད་པ་དེ་ལ་ཅིའི་ཕྱིར་ཁྲོ་དགོས། དེ་ནི་སངས་རྒྱས་ཀྱི་ཐུགས་རྗེ་དང་ ང་ཚོ་ལ་བཤེས་སམ་གཉེན་གྱིས་ཕན་པ་བྱས་པ་ཡིན་ནོ། །
 སངས་རྒྱས་ཀྱི་བྱིན་རླབས། 
"བདག་ནི་དེའི་ཉེས་པས་ངན་སོང་གི་ནང་དུ་འཇུག་པར་འདོད་པ་ལ་སངས་རྒྱས་ཀྱིས་ནི་བྱིན་གྱིས་བརླབས་པ་བཞིན་དུ་རྙེད་སོགས་ཀྱི་གེགས་བྱས་པའི་སྒོ་ནས་དེར་མི་གཏོང་བའི་སྒོ་འཕར་ཉིད་དུ་གྱུར་པ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་པས་ང་ཚོ་ངན་སོང་དུ་སྐྱེ་བར་འདོད་ཅིང་། སངས་རྒྱས་རྣམས་ཀྱིས་ཐུགས་རྗེ་ཆེན་པོས་བྱིན་གྱིས་བརླབས་ཏེ། རྙེད་པ་སོགས་ལ་ཞེན་ཆགས་བྱེད་པ་ལ་བར་ཆད་བཟོས་ནས་ང་ཚོ་ངན་སོང་དུ་མི་འགྲོ་བར་སྲུང་སྐྱོབ་བྱེད་པའི་སྒོ་གླེགས་ཤིག་ཏུ་གྱུར་པ་ཡིན་ནོ། །
གཞན་ཡང་"སངས་རྒྱས་རྣམས་ཀྱི་བྱིན་རླབས་མཐུ་ཆེན་པོ་བཞིན་དུ་སྟེ།"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཞེས་པས་སྒོ་འཕར་ནི་སངས་རྒྱས་ཀྱི་ནུས་པ་ཆེན་པོས་ལྷུན་གྱིས་གྲུབ་པ་ཞིག་ཡིན། སྒོ་འཕར་འདི་ནི་སངས་རྒྱས་རྣམས་ཀྱི་མཐུ་སྟོབས་ཆེན་པོ་དང་འདྲ་བའི་ནུས་ཤུགས་ཀྱིས་འགྲུབ་པ་ཞིག་ཡིན་ནོ། །
 བཤེས་སམ་གཉེན་གྱི་ངོ་བོ། 
"དག་ནི་སྡུག་བསྔལ་གྱི་ཁང་པར་འཇུག་འདོད་པ་ལ་སངས་རྒྱས་ཀྱིས་ནི་བྱིན་གྱིས་བརླབས་པ་བཞིན་དུ་སྡུག་བསྔལ་གྱི་ཁང་པར་མི་གཏོང་བའི་སྒོ་འཕར་ཉིད་དུ་གྱུར་པ་དེ་ལ་བདག་ནི་ཇི་ལྟར་ཁྲོ། བཤེས་ཆེན་པོ་ཡིན་པས་དགའ་བར་རིགས་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པས་ང་ཚོ་སྡུག་བསྔལ་གྱི་ཁང་པར་འཇུག་བར་འདོད་ཅིང་། སངས་རྒྱས་རྣམས་ཀྱིས་ཐུགས་རྗེ་ཆེན་པོས་བྱིན་གྱིས་བརླབས་ཏེ་ང་ཚོ་སྡུག་བསྔལ་གྱི་ཁང་པར་མི་འགྲོ་བར་སྲུང་སྐྱོབ་བྱེད་པའི་སྒོ་གླེགས་ཤིག་ཏུ་གྱུར་པ་དེ་ལ་ང་ཚོས་ཅིའི་ཕྱིར་ཁྲོ་དགོས། དེ་ནི་ང་ཚོའི་བཤེས་སམ་གཉེན་ཡིན་པས་དགའ་བར་རིགས་སོ། །
འདི་ནི་"སྐྱེས་བུ་དམ་པའི་བྱེ་བྲག་གང་ཞིག་སྒོ་འཕར་ཉིད་དེ་སྒོ་གླེགས་ཉིད་དུ་གྱུར་པ་སྟེ་སོན་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་པས་སྒོ་འཕར་ནི་སྐྱེས་བུ་དམ་པ་གང་ཞིག་གི་ཁྱད་ཆོས་ཞིག་སྟེ། སྒོ་གླེགས་ཉིད་དུ་གྱུར་པ་ཁོ་ནར་བསྟན་པ་ཡིན་ནོ། །
 ཁྲོ་བ་མི་རིགས་པའི་རྒྱུ་མཚན། 
"བདག་ནི་རྙེད་བཀུར་སོགས་ལ་ཆགས་པས་ངན་སོང་གི་སྡུག་བསྔལ་ལ་འཇུག་པར་འདོད་པ་ལ་སངས་རྒྱས་རྣམས་ཀྱིས་ནི་བྱིན་གྱིས་རླབས་པ་ཇི་ལྟ་བ་བཞིན་དུ་རྙེད་བཀུར་སོགས་ཀྱི་བར་ཆད་བྱས་པའི་སྒོ་ནས་ངན་སོང་དུ་མི་གཏོང་བའི་སྒོ་འཕར་རམ་སྒོ་གླེགས་ལྟ་བུ་ཉིད་དུ་གྱུར་པ་ཕན་འདོགས་པའི་དྲིན་ཅན་དེ་དག་ལ་བདག་ནི་ཇི་ལྟར་ཁྲོ་སྟེ་ཁྲོ་མི་རིགས་ཤིང་དྲིན་གཟོ་བར་རིགས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པས་ང་ཚོ་རྙེད་བཀུར་སོགས་ལ་ཞེན་ཆགས་བྱས་པས་ངན་སོང་དུ་ལྟུང་བ་ལ། སངས་རྒྱས་རྣམས་ཀྱིས་ཐུགས་རྗེ་ཆེན་པོས་བྱིན་གྱིས་བརླབས་ཏེ། རྙེད་བཀུར་སོགས་ལ་བར་ཆད་བཟོས་པའི་སྒོ་ནས་ང་ཚོ་ངན་སོང་དུ་མི་འགྲོ་བར་སྲུང་སྐྱོབ་བྱེད་པའི་སྒོ་གླེགས་ལྟ་བུར་གྱུར་པ་ཡིན་པས། ང་ཚོ་ལ་ཕན་པ་བྱས་པའི་དྲིན་ཅན་དེ་དག་ལ་ང་ཚོས་ཅིའི་ཕྱིར་ཁྲོ་དགོས། ཁྲོ་བ་མི་རིགས་པར་མ་ཟད་དྲིན་གཟོ་བ་དང་ཐུགས་རྗེ་ཆེ་བར་བསམ་རིགས་སོ། །
 བསྡུས་དོན། 
ང་ཚོ་རྙེད་པ་དང་བཀུར་སྟི་ལ་ཞེན་ཆགས་བྱེད་པ་ལ་བར་ཆད་བཟོ་མཁན་གྱི་དགེ་བའི་བཤེས་གཉེན་རྣམས་ལ་གོ་དགོས། དེ་དག་ནི་སངས་རྒྱས་ཀྱི་ཐུགས་རྗེ་ཆེན་པོ་དང་བྱིན་རླབས་ཀྱིས་ང་ཚོ་ངན་སོང་དུ་མི་ལྷུང་བར་སྲུང་སྐྱོབ་བྱེད་པའི་སྒོ་གླེགས་ལྟ་བུ་དང་།
རྙེད་པ་དང་བཀུར་སྟི་ལ་ཞེན་ཆགས་བྱེད་པ་ནི་ང་ཚོ་ངན་སོང་དུ་སྐྱེ་བའི་རྒྱུ་ཞིག་ཡིན་པས། དེ་ལ་བར་ཆད་བཟོ་མཁན་རྣམས་ནི་ང་ཚོ་ལ་ཕན་པ་བྱེད་མཁན་རེད། དེར་བརྟེན་དེ་དག་ལ་ཁྲོ་བ་མ་ཡིན་པར་དྲིན་གཟོ་བ་དང་དགའ་བར་བྱ་དགོས་པར་འགྲེལ་བཤད་ཁག་ཏུ་གསལ་བོ་དང་། དེ་དག་ནི་ནད་པ་ལ་སྨན་སྦྱིན་མཁན་གྱི་སྨན་པ་དང་འདྲ་བའི་ཕན་འདོགས་པ་ཡིན་ནོ། །
 ལུང་ཁུངས།